**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**161/2025. (VI.25.) Kt. számú**

**határozata**

**A polgármester két ülés közötti beszámolója**

Tiszavasvári Város Önkormányzat Képviselő-testülete a polgármester két ülés közötti beszámolójával kapcsolatban, Tiszavasvári Város Önkormányzata Képviselő-testülete Szervezeti és Működési Szabályzatáról szóló 5/2025. (IV. 1.) önkormányzati rendelet 17. § (1) c) pontja alapján a következő határozatot hozza:

1. Elfogadja a polgármester két rendes testületi ülés, 2025. május 22. és 2025. június 25. közötti időszakra szóló beszámolóját az alábbiak szerint:

2025. 05.22. napján a Versenyképes Járások pályázattal kapcsolatban tartott megbeszélést Nácsa Balázzsal a Tiszatér Társulás vezetőjével. Továbbá aznap egyeztetett a Tiva-Szolg Nonprofit Kft. vezetőjével Dr. Groncsák Andreával.

2025.05.24. napján a XXI. Öhönforgató városi rendezvényen vett részt mint polgármester és mint a Tiszavasvári Város Önkormányzata csapatának tagja, amely a zord időjárás ellenére is nagy sikert aratott.

2025.05.26. napján beszédet mondott a Kabay Emlékhét alkalmából.

2025.05.27. napján a Rendkívüli Testületi ülés lebonyolításában működött közre.

2025.05.29. napján részt vett a Műfüves futballpálya átadóján, amelyen az MLSZ megyei vezetői és Dr. Vinnai Győző is tiszteletét tette.

2025.05.30. napján megrendezésre került az I. Tiszavasvári Tehetség Gála, melyen több mint 50 színvonalas produkcióra került sor.

2025.06.01. napján Tiszavasvári TSE Kézilabda szakosztály családi napján vett részt.

2025.06.02. napján köszöntötte a pedagógusokat Pedagógusnap alkalmából, továbbá Szombati Gábor, a Vasvár Hírmondó főszerkesztője interjúztatta Balázsi Csilla polgármestert. Továbbá a Tiva-Szolg Kft. intézményvezetőjével, Dr. Groncsák Andreával egyeztetett az aktuális kérdéseket illetően.

2025.06.03. napján Bónisné Alföldi Évával a TELSE szakmai vezetőjével tárgyalt a város Szociális ellátásával kapcsolatban, majd később Dr. Molnár Tímeával a Kornisné Liptay Elza Szociális és Gyermekjóléti Központ intézményvezetőjével. Továbbá a TAO-s pályázattal kapcsolatban dr. Krusóczki Bencével, az Alkaloida Vegyészeti Gyár Zrt. jogtanácsosával értekezett. Valamint még aznap Dr. Kodak István gyermek háziorvossal tanácskozott a központi rendelővel kapcsolatban.

2025.06.04. napján Szabóné Balázs Beátával egyeztett a város természetvédelmi programok szervezésével kapcsolatban. Aznap, a polgármesteri fogadónapon 4 fő kereste meg Balázsi Csilla polgármester asszonyt kérdéseivel, akiknek Ő, a feltett kérdésekre készséggel választ, útmutatást adott. A Trianoni ünnepségen mondott beszédet, továbbá megbeszélést tartott többek között dr. Groncsák Andreával a Tiva-Szolg Nonprofit Kft. vezetőjével, Dr. Kiss Elekkel, Nagy Bálinttal a Quick 2000 Kft. vezetőjével az EUCF pályázattal kapcsolatban. Ezen felül még ezen a napon a TOP+ pályázatra vonatkozóan határozták meg a határidőket az érintett személyekkel.

2025.06.05. napján Kottman Zénóval tárgyalt, az OTP bank Tiszavasvári fiókvezetőjével. Később a Versenyképes Járások pályázattal kapcsolatban tanácskozott Nácsa Balázzsal a Tiszatér Társulás vezetőjével.

2025.06.07. napján közreműködött az V. Kocsis Sándor kupa rendezvényének lebonyolításában, a Tiszavasvári SK egyesület közreműködésével. Ezenfelül még aznap a Tiszavasvári TSE utánpótlás csapat családi napján, majd a Kabay János Általános Iskola jótékonysági bálján is részt vett.

2025.06.10. napján a Magiszter Alapítvány képviselőivel tárgyalt a Tanoda és Biztos kezdet gyerekház üzemeltetésének lehetőségeiről. Később, a Tiszavasvári TSE egyesület folyamatban lévő és megvalósításra váró beruházásainak ügyében értekezett Fercsák Nándor egyesületi elnökkel.

2025.06.11. napján a Gazdaságfejlesztési munkacsoport megalakuló ülésén vett részt.

2025.06.12. napján a Települési Önkormányzati Országos Szövetsége Regionális Polgármesteri Fórum 2025-ös rendezvényén vett részt.

2025.06.13. napján A Hankó László Zeneiskola évzáró koncertét hallgatta meg, és a Tiszavasvári Televízió részére adott riportot.

2025.06.15. napján az ÉRV Zrt.-vel tárgyalt az ideiglenes ivóvíz biztosítása érdekében 11.30-17:00ig.

2025.06.16. napján, a délelőtti órákban Graczka István belső ellenőrrel egyeztetett, később a helyi buszközlekedéssel kapcsolatban tartott munkaértekezletet. A munkaértekezleten részt vett a Belügyminisztérium, az Építési és Közlekedési Minisztérium, Dr. Vinnai Győző Képviselő Úr, a Járási Hivatal, MÁV és Volán Zrt. közlekedés Tudományi Intézet, Nyíregyházi Tankerület, helyi iskolák és intézmények képviselői. Valamint még aznap délután Szvoren Attila Lelkész Úrral beszélt az aktuális kérdéseket illetően.

2025.06.17. napján az Élhető Település pályázattal kapcsolatban egyeztetett, majd később a helyi buszközlekedéssel kapcsolatban egyeztetett.

2025.06.18. napján Kulcsár Lászlónéval, az EKIK intézményvezetőjével tekintette át a tervezett nyári rendezvényeket, majd Kiss Zoltán kereste fel, ezt követően a Strandfürdő területén szemlélték meg a büfék épületeit, hasznosítás céljából. Továbbá, ugyanezen a napon Gazdag Józseffel, a Tiszavasvári Olimpiai Baráti Kör egyesület elnökével tanácskozott az egyesület új helyszínére való tekintettel.
2025.06.19. napján az Intézményvezetőkkel tanácskozott, úgy, mint Kulcsárné Jutkával, Munkácsi Ágnessel, Dr. Groncsák Andreával, Moravszki Zsoltné-val és Dr. Molnár Tímeával.

2025.06.21. napján a Kabay János Általános Iskola évzáróján adta át a Vasvári Pál Ifjúsági díjat, majd a Múzeumok éjszakája nevezetű rendezvényének lebonyolításában működött közre.

2025.06.22. napján Református Istentiszteleten vett részt.

2025.06.23. napján az ÉRV Zrt részéről Lőrincz Ákos vezérigazgatóval és Hudák József üzemmérnökség vezetővel tanácskozott az aktuális kérdésekről, többek között a jelenlegi vízminőségről, üzemzavarok kezeléséről, megnyert pályázatról. Később a Kornisné Liptay Elza Szociális és Gyermekjóléti Központ intézményvezetőjével, Dr. Molnár Tímeával tekintette át a folyamatban lévő ügyeket, majd a Tiszavasvári Magtár épületének lehetséges hasznosítása ügyében tanácskozott. Valamint még aznap a Tiszavasvári Strandfürdő Kft. ügyvezetőjével Volosinóczki Bélával tárgyalt a strandfürdő jövőbeni fejlesztési lehetőségeiről, valamint a Csónakázó tó kotrásáról.

2025.06.24. napján az Ady Endre úti lakóközösséggel folytatott megbeszélést az ingatlan körüli közterület állapotának javítása érdekében. Valamint a továbbiakban a Vasép Vasipari Kft.-vel egyeztetett az ivóvíz hálózat bővítésének lehetőségéről.

**Határidő:** azonnal **Felelős:** Balázsi Csilla polgármester

 **Balázsi Csilla Dr. Kovács János**

 **polgármester jegyző**